ในบทความนี้นามสกุลคือ  *ติง*


**ติงลี่เหริน** (จีน: 丁立人; พินอิน: *Dīng Lìrén*, เกิด 24 ตุลาคม ค.ศ. 1992) เป็นนักหมากรุกสากลชาวจีนและครองแชมป์โลกหมากรุกสากลคนปัจจุบัน เขาเป็นนักหมากรุกสากลชาวจีนที่มีเรตติงสูงสุดในประวัติศาสตร์ และยังเป็นแชมป์หมากรุกสากลจีน 3 สมัยอีกด้วย เขาเป็นผู้ชนะ ของการแข่งขัน แกรนด์เชสทัวร์ 2019 เอาชนะ มักซิม วาเชย์ลากราฟ  ในการแข่งขันซินควิฟิลด์ 2019 และเป็นคนแรกที่เอาชนะมังนึส คาลเซินตั้งแต่ปี 2007 ในรอบชิงชนะเลิศ ติงเป็นผู้เล่นชาวจีนคนแรกที่เคยแข่งขันใน แคนดิเดตทัวร์นาเมนต์ และมีเอเลอเรตติงถึง 2800 การจัดอันดับโลกโดยสมาพันธ์หมากรุกสากลนานาชาติ  ในเดือนกรกฎาคม 2016 ด้วยคะแนนการแข่งขันประเภทบลิสซ์ที่ 2875 เขาเป็นผู้แข่งขันประเภทบลิสซ์ที่มีเรตติงสูงที่สุดในโลก 

ติงได้รับการบันทึกว่าไม่เคยแพ้ในหมากรุกคลาสสิกในช่วงเดือนสิงหาคม ค.ศ. 2017 ถึงพฤศจิกายน ค.ศ. 2018 โดยบันทึกไว้ที่ชนะ 29 ครั้งและเสมอ 71 ครั้ง สถิติ 100 เกมนี้เป็นสถิติที่ติดต่อกันยาวที่สุดในประวัติศาสตร์หมากรุกระดับสูง  จนกระทั่งมังนึส คาลเซินทำลายสถิติในปี 2019  ปัจจุบันติงอยู่ที่อันดับ 3 ในหมากรุกสากลประเภทคลาสสิก รองจากมังนึส คาลเซินและแอลีเรซอ ฟิโรจา และเขาเป็นหนึ่งในผู้ท้าชิงของ การแข่งขันชิงแชมป์โลกหมากรุกสากล 2023 (ผ่านเข้ารอบเนื่องจากคาลเซินปฏิเสธที่จะรักษาตำแหน่งของเขา และตามมาเป็นอันดับสองรองจากยาน เนปอมนียชต์ชิยในแคดิเดตทัวร์นาเมนต์ 2022) ติงลี่เหรินชนะการแข่งขันชิงแชมป์โลกหมากรุกสากลในปี 2023 โดยเป็นแชมป์โลกหมากรุกสากลลำดับที่ 17 และเป็นผู้เล่นชาวจีนคนแรกที่ครองตำแหน่งนี้

การศึกษา
--------

ติงเข้าศึกษาที่ โรงเรียนประถมศึกษาชานต์การ์เดน   และจบการศึกษาจาก โรงเรียนมัธยมศึกษาเจ้อเจียงเวินโจว  และ โรงเรียนกฎหมายมหาวิทยาลัยปักกิ่ง

อาชีพ
-----

ติงเป็นแชมป์หมากรุกสากลจีน 3 สมัย (ค.ศ. 2009, 2011, 2012) และเป็นตัวแทนของประเทศจีนในการแข่งขันหมากรุกสากลโอลิมเปียด ทั้ง 4 รายการตั้งแต่ปี 2012 ถึง 2018 คว้าเหรียญทองประเภททีมในปี 2014 และ 2018 และเหรียญทองแดงและเหรียญทองเดี่ยวในปี 2014 และ 2018 ตามลำดับ นอกจากนี้เขายังได้รับรางวัลเหรียญทองประเภททีมและเหรียญเงินประเภทเดี่ยวในการแข่งขัน ชิงแชมป์โลกทีมหมากรุกสากลในปี ค.ศ. 2015

หลังจากที่ เซอร์เกย์ การ์ยากิน ถูกตัดสิทธิ์จาก แคนดิเดตทัวร์นาเมนต์ 2022 ติงเป็นผู้เล่นสูงสุดในรายการจัดอันดับเรตติงที่ยังไม่ผ่านเข้ารอบ  ติง ไม่สามารถเดินทางไปแข่งขันนอกประเทศจีนได้ในช่วง การระบาดทั่วของโควิด-19 ดังนั้นจึงทำให้เขาขาดคุณสมบัติในการแข่งขัน   แต่สมาคมหมากรุกสากลจีน ได้จัดกิจกรรมที่มีผลต่อเรตติงสามรายการเพื่อให้เขาสามารถเข้าแข่งขันได้  ในทัวร์นาเมนต์นั้นเขาคว้าอันดับที่ 2 โดยจบด้วยการชนะ 4 ครั้ง, เสมอ 8 ครั้งและแพ้ 2 ครั้ง และเนื่องจากมังนึส คาลเซิน ผู้ครองแชมป์โลกหมากรุกสากลในขณะนั้น ปฏิเสธที่จะรักษาตำแหน่งของเขากับ ยาน เนปอมนียชต์ชิย  ในปี 2023 เขาได้เข้าร่วมการแข่งขัน ทาทาสตีลเชสทัวร์นาเมนต์ 2023 โดยเขาแพ้ให้กับ ริชาร์ด แรปพอร์ต, อาร์. ปรักกนานันท์ และ อานิช กีรี การแพ้เหล่านี้ทำให้เรตติงของเขาลดเหลือต่ำกว่า 2800 มีเพียงมังนึส คาลเซินเท่านั้นที่รักษาอันดับไว้ได้มากกว่า 2800 หลังจากเข้ารอบในตำแหน่งผู้ท้าชิงแชมป์โลกหมากรุกสากลจากแคนดิเดตทัวร์นาเมนต์

### แชมป์โลก

หลังจากสามารถผ่านเข้ารอบจากแคนดิเดตทัวร์นาเมนต์ได้, ติงชนะการแข่งขันชิงแชมป์โลกหมากรุกสากล 2023 และเป็นชาวจีนคนแรกที่ได้เป็นแชมป์โลกหมากรุกสากล เขาเอาชนะ เนปอมนียชต์ชิยในรอบชิงชนะเลิศโดยใช้เกมประเภทแรพิด โดยชนะในเกมที่ 4 โดยเล่นเป็นตัวหมากสีดำ 

|  | เรตติง | แข่งขันแบบคลาสสิก | คะแนน | แข่งขันแบบแรพิด | รวม |
| --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
|  ยาน เนปอมนียชต์ชิย (RUS) | 2795 | ½ | 1 | ½ | 0 | 1 | 0 | 1 | ½ | ½ | ½ | ½ | 0 | ½ | ½ | **7** | ½ | ½ | ½ | 0 | **8½** |
|  ติงลี่เหริน (CHN) | 2788 | ½ | 0 | ½ | 1 | 0 | 1 | 0 | ½ | ½ | ½ | ½ | 1 | ½ | ½ | **7** | ½ | ½ | ½ | 1 | **9½** |

อ้างอิง
-------

1. ↑  Administrator. "FIDE Title Applications (GM, IM, WGM, WIM, IA, FA, IO)".
2. ↑  "Ding Liren Wins 2019 Grand Chess Tour".
3. ↑  "Ding Liren: Quiet Assassin". chess24.com. 23 May 2020.
4. ↑  "Search results: July 2016". FIDE. สืบค้นเมื่อ 1 December 2018.
5. ↑  Peterson, Macauley (11 November 2018). "Ding defeated! Tiviakov celebrates!". ChessBase.
6. ↑  Overvik, Jostein; Strøm, Ole Kristian (21 October 2019). "Magnus Carlsen satte verdensrekord: 101 partier uten tap". *Verdens Gang* (ภาษานอร์เวย์).
7. ↑  "温州市中通国际学校". *ztxx.lwedu.cn*. คลังข้อมูลเก่าเก็บจากแหล่งเดิมเมื่อ 2020-10-26. สืบค้นเมื่อ 2023-04-30.
8. ↑  "新闻中心 – 温州网". *news.66wz.com*. คลังข้อมูลเก่าเก็บจากแหล่งเดิมเมื่อ 2020-10-27. สืบค้นเมื่อ 2023-04-30.
9. ↑  "浙江省温州中学 今日温中 我校高三学生丁立人与国际象棋特级大师卜祥志温州论剑". *wzms.wzer.net*. คลังข้อมูลเก่าเก็บจากแหล่งเดิมเมื่อ 2020-10-27. สืบค้นเมื่อ 2023-04-30.
10. ↑  "PKU alumnus Ding Liren becomes the Runner-Up in the Individual Events of 2017 Chess World Cup". Peking University. 2017-11-02. สืบค้นเมื่อ 2020-04-27.
11. ↑  "Introducing Candidates: Ding Liren". *fide.com*. 14 March 2020. สืบค้นเมื่อ 24 July 2020.
12. ↑  "Ding Liren world no. 2 on May 2022 FIDE rating list". *chess24.com* (ภาษาอังกฤษ). สืบค้นเมื่อ 2022-06-04.
13. ↑  Russian grandmaster Sergey Karjakin banned from chess for 6 months over Ukraine stance, chess24, 21 March 2022
14. ↑  Barden, Leonard (2022-03-25). "Chess: China's Ding Liren could make unlikely late bid for Candidates place". *The Guardian* (ภาษาอังกฤษ). สืบค้นเมื่อ 2022-03-29.
15. ↑  Ding Liren Back To World #2, Plans To Reach 30 Rated Games Needed For Candidates, chess.com, 28 March 2022
16. ↑  Doggers, Peter (2022-07-20). "BREAKING: Carlsen Not To Defend World Title". *Chess.com* (ภาษาอังกฤษแบบอเมริกัน). สืบค้นเมื่อ 2022-07-20.
17. ↑  Graham, Bryan Armen (30 April 2023). "Ding Liren defeats Ian Nepomniachtchi to win World Chess Championship – live". *the Guardian* (ภาษาอังกฤษแบบบริติช). ISSN 0261-3077. สืบค้นเมื่อ 30 April 2023.